15 Ka jalo, fa o akanyetsa go tlhopha motho yo o rileng gore e nne tsala ya gago e e gaufi kgotsa go se mo tlhophe, go tla bo go le botlhale go nna o akantse ka mafoko ao a ga Jesu. Ipotse dipotso tse di jaaka: ‘A motho yono o bontsha ka mafoko le ka ditiro gore o ikobela ditaelo tsa ga Jehofa le Jesu? A o tshela ka ditekanyetso le maitsholo a a tshwanang le a ke nang le one a a theilweng mo Baebeleng? A go fetsa nako le ene go tla nkgothaletsa gore ke beye Bogosi pele mo botshelong jwa me le gore ke nne motlhanka yo o ikanyegang wa ga Jehofa?’ Fa o tlhomamisegile gore o ka araba dipotso tseno ka go re ee, o bone tsala e e molemo e o ka itumelelang go itlosa bodutu le yone.—Bala Pesalema 119:63; 2 Bakor. 6:14; 2 Tim. 2:22.